Վերջին տարիներին քաղաքի կարևոր կառույցներում աշխատեցին 10.000 ուսանող երիտասարդներ: Միայն այս տարի Երևան-Սևան բետոնապատ խճուղու շինարարությանը մասնակցեցին 1000-ից ավելի ուսանողներ: Իսկ ընդհանրապես այս տարի հանրապետության կառույցներում աշխատում են բուհերի 2500 ուսանողներ: Ինչպես նախորդ, այնպես էլ այս, Երևանի համար հոբելյանական տարում քաղաքի երիտասարդությունը մեծ գործ կատարեց կանաչապատման գործում: «Մաքուր և գեղեցիկ Երևանի համար», ավանդական քաղաքային հավաքում վերցրած պարտավորությունը` տնկել 10.000 թուփ ու ծառ, քաղաքի երիտասարդությունը պատվով կատարեց: